open-index/open-wikipedia-markdown huggingface dataset:
Աշխարհի կին նկարիչներ

**«Աշխարհի կին նկարիչներ»** (, ամբողջական անունը՝ *Women Painters of the World, from the time of Caterina Vigri, 1413—1463, to Rosa Bonheur and the present day*), ուելսցի գրող Ուոլթեր Սփերոուի գիրքը։

Գրքում ներկայացված է մինչև 1905 թվականը՝ գրքի հրատարակման թվականը եղած ականավոր գեղանկարիչ կանանց մասին ակնարկ։ Ժողովածուն նպատակ ունի հերքել այն պնդումը, որ «կին նկարիչների նվաճումները երկրորդական են»։ Գրքում ներառվել է ավելի քան 200 նկարչուհիների ավելի քան 300 նկարներ, որոնցից շատերը ծնվել են 19-րդ դարում և տարբեր միջազգային ցուցահանդեսներում արժանացել են բարձր մրցանակների։ 19-րդ դարավերջի կանանց ստեղծած արվեստի օգտակար տեղեկատու կարող է հանդես գալ։

Ավելի քան երկու հարյուր նկարչուհիների թվում են.

* Լուիզա Աբեմա
* Հելեն Ալինգհեմ
* Աննա Ալմա-Թադեմա
* Լաուրա Ալմա-Տադեմա
* Սոֆի Ժանժամբր Անդերսոն
* Սոֆոնիսբա Անգվիսսոլա
* Մարիա Բաշկիրցևա
* Յաննա Բաուկ
* Մերի Բիլ
* Սեսիլյա Բո
* Մարի-Գիեմին Բենուա
* Թինա Բլաու
* Ռոզա Բոնյոր
* Օլգա Բոզնանսկա
* Մադամ Բովի
* Լուիզա Կատերինա Բրեսլաու
* Ջենի Օգասթա Բրաունսկոմբ
* Էլիզաբեթ Վիժե լը Բրոն
* Մարիա Վիյկ
* Վիկտորյա Սաքսեն Կոբուրգ Գոթացի (Գերմանիայի կայսրուհի)
* Յուլյա Վոլֆթորն
* Էլիզաբեթ Գարդներ
* Եվա Գոնսալես
* Քեյթ Գրինվեյ
* Վիրժինի Դեմոն-Բրետոն
* Արտեմիզիա Ջենտիլեսկի
* Կատերինա Բոլոնացի
* Կատարինա Իվանովիչ
* Մարի-Գաբրիել Կապե
* Ռոզալբա Կարրիերա
* Անգելիկա Քաուֆման
* Լյուսի Քեմփ-Ուելչ
* Ջեսի Քինգ
* Քրիստաբել Կոկերել
* Կետե Կոլվից
* Ժակլին Կոմեր-Պատոն
* Կոռնելիա Կոնանտ
* Մարիա Կոսվեյ
* Մերի Կեսսետ
* Ադելաիդա Լաբիլ-Գիար
* Յուդիթ Լեյստեր
* Բարբարա Լոնգի
* Լուիզա Բրիտանացի Արգայլի դքսուհի
* Կոնստանցիա Մայեր
* Էնն Մակբեթ
* Մարիա դե լա Պաս Իսպանացի
* Մարիա Սիբիլլա Մերիան
* Աննա Լի Մերիթ
* Մերի Մոզեր
* Էվելին դե Մորգան
* Բերտա Մորիզո
* Վիոլետ Մեններս
* Օրտանս Օդբուր-Լեսկո
* Նադեժդա Պետրովիչ
* Մարիա Կատարինա Պրեստել
* Մարիա Ռեյս
* Քեթրին Ռիդ
* Հենրիետա Ռոններ-Կնիպ
* Հենրիետա Ռեյ
* Ռաշել Ռյուշ
* Էլիզաբետա Սիրանի
* Էլիզաբեթ Սոնրել
* Լուիզա Սթարր
* Էննի Սուիներթոն
* Աննա Մարիա վան Սխուրման
* Էլեն Թեսլեֆ
* Մարիա Ֆելիչե Տիբալդի
* Էլիզաբեթ Թոմփսոն
* Լավինիա Ֆոնտանա
* Էլիզաբեթ Ֆորբս
* Էլեանոր Ֆորտեսկյու-Բրիքդեյլ
* Սոֆի Ֆրեմյե
* Կոնսուելո Ֆուլդ
* Կատերինա վան Հեմեսսեն
* Դորա Հիտց
* Թերեզա Շվարցե
* Հելենա Շերֆբեկ

## Ծանոթագրություններ

## Արտաքին հղումներ
* Women Painters of the World: from the time of Caterina Vigri to Rosa Bonheur (1905)

Կատեգորիա:1905 գրքեր
Կատեգորիա:1905 ոչ գեղարվեստական գրքեր
Կատեգորիա:Անգլերեն գրքեր
Կատեգորիա:Արվեստի պատմություն
Կատեգորիա:Բրիտանական գրքեր
Կատեգորիա:Նկարչուհիներ
Կատեգորիա:Վավերագրական գրքեր
Ազատ ոճի պար

[մինի|Այսեդորա Դունկանը 1915-18 թվականների իր ամերիկյան շրջագայության ժամանակ ներկայացել է ազատ ոճի պարով։ (Լուսանկարը՝ [Առնոլդ Գենթեի)]]
**Ազատ ոճի պար**, 20-րդ դարի պարային ոճ, որը նախորդել է ժամանակակից պարին։ Ապստամբելով դասական բալետի խիստ սահմանափակումների դեմ՝ Լուա Ֆյուլերը, Այսեդորա Դունկանը և Սրուրբ Ռութ Դենիսը (թատրոնում իրենց կատարած աշխատանքի շնորհիվ) մշակեցին ազատ ոճի պարի սեփական ոճերը և իրենց բեմադրությամբ և ուսուցմամբ դրեցին ամերիկյան ժամանակակից պարի հիմքերը։ Եվրոպայում Ռուդոլֆ Լաբանը, Էմիլ Ժակ-Դալկրոզը և Ֆրանսուա Դելսարտը մշակեցին մարդկային շարժման իրենց սեփական տեսությունները և ուսուցման մեթոդները, որոնք հանգեցրին եվրոպական ժամանակակից և էքսպրեսիոնիստական պարի զարգացմանը։

Ազատ ոճի պարը տարածված էր Կենտրոնական և Արևելյան Եվրոպայում, որտեղ ստեղծվեցին ազգային դպրոցներ, ինչպիսիք են Երաժշտական պարային դպրոցը (School of Musical Movement) (Հեպտաչոր)՝ Ռուսաստանում և Նվագախմբի դպրոցը (Orkesztika School)՝ Հունգարիայում։

Ջոշ Օուինգսը մեծ ներդրում կատարեց Հյուսիսային Ամերիկայում ազատ պարի ոճի համար։ Նրա ոճին հատուկ էր մարմնի արագ շարժումների շուրջ պտույտներ՝ զուգորդված դեմքի կրքոտ արտահայտություններով։

Այս մարզաձևի մեկ այլ նախաձեռնող Էնդրյու Սառան էր։ Նա ստեղծեց «թռչող չինացի» շարժումը, որը ասիացի տղամարդկանց համար առանձին աղանդ բերեց ազատ ոճի պարի անկաշկանդ շարժման համար։

## Բնութագրեր
Համեմատած այլ պարային ոճերի՝ ազատ ոճի պարը արվեստագետների, այդ թվում՝ Այսեդորա Դունկանի կողմից դիտվում է որպես պարային բնական ոճ։

## Ծանոթագրություններ

## Արտաքին հղումներ
* History of Musical Movement
* Early Days of Modern Dance in Hungary

Կատեգորիա:Բնօրինակում անաղբյուր հոդվածներ
Կատեգորիա:Մոդեռնիզմի արվեստ
Կատեգորիա:Պար
Կատեգորիա:Վիքիպեդիա:ԲՊՀ հոդվածներ 2023
PlayGround.ru

**PlayGround.ru**, ռուսական վեբ կայք և առցանց հրատարակչություն։ Կայքում հիմանականում տեղադրվում են նորություններ նվիրված համակարգչային խաղերն և խաղային արդյունաբերությանը, սակայն կայքում նաև հայտնվում են նորություներ ընդհանուր ՏՏ ոլորտի մասին։

## Պատմություն
PlayGround.ru կայքում ամենօր տեղադրվում են նորություններ տարբեր խաղերի մասին, ինչպես նաև կայքում կա ֆորում, որտեղ օգտատերերը քննարկում են տարբեր խաղերին նվիրված թեմաներ։ Օգտատերերը 10 բալային համակարգով գնահատում են խաղերը։

Կայքը տրամադրում է օգտատերերին օգնող նյութեր, որոնք հասանելի են առաձին բաժիններում։ Այդ ֆայլերը ներբեռնել հնարավոր է առանց գրանցում և գրացմումից հետո, սակայն ի տարբերություն երկրորդի չգրանցված օգտատերը պետք է սպասի 1 րոպե ֆայլը ներբեռնելու համար։ Բացի դա, գրանցված օգտատերերը կարող են կայքում տեղադրել իրենց ֆայլերը՝ կիսելով դրանցով այլ օգտատերերի հետ։

Կայքի յուրահատկություններից մեկն էլ՝ «Հետադարձ Կապ» բաժինն է, որտեղ օգտատերը կարող է հարց ուղել տեխնիկական բաժնին և այդպիսով գտնել իր մոտ առաջացած խնդրի լուծման տարբերակը։

Կայքում տեղադրված հոդվածներից շատերը օգտագործվում են այլ կայքերի և հրատարակաչությունների կողմից։ Օրինակ՝ 1С ընկերությունը 7.62 խաղի համար մեջբերել էր PlayGround.ru-ի կողմից տրամադրված տեղեկությունը։

PlayGround.ru դոմենը գրանցվել է 2000 թվականի հոկտեմբերի 25-ին։ Կայքն իր աշխատանքը սկսել է 2001 թվականի փետրվարի 20-ին։

2009 թվականի հուլիսի 24-ին կայքում հայտնվեց նոր բաժին՝ «Բլոգներ»։

2011 թվականի հունվարի 15-ին տեղի ունեցավ PlayGround.ru-ի կաողմից մշակված առաջին վիդեո կառավարման վահանակի թողարկումը։

2012 թվականի մայիսի 4-ին կայքը կրեց որոշակի փոփոխություններ, ինչպես նաև անհասենելի դարձավ գլխավոր նկարի փոփոխման հնարավորությունը։

2012 թվականի հոկտեմբերի 24-ին հայտրարվեց, որ կայքից հանվել են NoCD և NoDVD-ները։

2013 թվականի մայիսի 7-ին կայքի ֆորումում հայտնվեց նոր բաժին՝ «Steam»։

2015 թվականի մարտի 16-ին փոփոխվեց կայքի դիզայնը։

2015 թվականի մարտի 25-ին հեղինակային բլոգները տեղափոխվեցին նոր  առանձին բաժին։

## Կայքի վարկանիշ
2008-ից 2009 թվականներին PlayGround.ru կայք այցելում էր ընդհանուր համացանց օգտագործողների 0,03%-ը։ Այցելուների 90 տոկոսը ՌԴ քաղաքացիներ էին։

Համաձայն Yandex-ի վիճակագրության, կայքը զբաղեցնում էր 3-րդ տեղը ռուսական խաղային կայքերի շարքում։

Համաձայն կայքի վիճակագրության TalkReviews.ru , PlayGround.ru կայքը զբաղեցնում էր 257-րդ տեղը *.ru* դոմենյն ունեցող կայքերի շրջանում։

## Ծանոթագրություններ

## Արտաքին հղումներ
* 

Կատեգորիա:Կայքեր այբբենական կարգով
Կատեգորիա:Կայքեր ըստ թեմայի
Կատեգորիա:Համակարգչային խաղեր
Ֆլորենցիա Աբատե

**Ֆլորենցիա Աբատե** (, ), արգենտինացի գրող, բանաստեղծուհի և լրագրողուհի, «*Ni Una Mano*» ֆեմինիստական կոալիցիայի հիմնադիրներից մեկը։

## Կենսագրություն
Ֆլորենցիան ծնվել է 1976 թվականի դեկտեմբերի 24-ին Բուենոս Այրեսում, բուրժուական ընտանիքում։ Բուենոս Այրեսի համալսարանում սովորել է բանասիրություն և 2003 թվականին ստացել բակալավրի աստիճան։ Միևնույն ժամանակ Կանադայի և Գերմանիայի համալսարաններում վերապատրաստվել է, ինչպես նաև Բուենոս Այրեսում անցկացրել է «բանաստեղծական սեմինար»։ Աշխատել է «*La Nación*», «*Perfil*», «*Página/12*», «*El País*» հրատարակչություններում։

2011 թվականին ստացել է Բուենոս Այրեսի համալսարանի փիլիսոփայության և գրականության ֆակուլտետի գիտությունների դոկտորի աստիճան։

### Մատենագրություն
* «Ֆուգայի կետեր» («Los puntos de fuga»), 1996,
* «Նա, նա, … նա՞» («Él, ella, ¿ella?»), 1998,
* «Թափանցիկություն» («Los transparente'»), 2000,
* «․․․ Տխուր փաստաթղթեր» («Shhh…lamentables documentos»), 2001, 
* «Ճիչ» («El grit'»), 2004,
* «Կախարդական հանգստավայր» («Magic resort»),  2007։

## Ծանոթագրություններ

## Արտաքին հղումներ
* Книги на Amazon
* Официальная страница Ni Una Menos

Կատեգորիա:Արգենտինացի բանաստեղծներ
Կատեգորիա:Արգենտինացի գրողներ
Կատեգորիա:Արգենտինացի լրագրողներ
Կատեգորիա:Արգենտինացի ֆեմինիստներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Իսպանալեզու գրողներ
Love for Sale (ալբոմ, Թոնի Բենեթ և Լեդի Գագա)

***Love for Sale***, ամերիկացի երգիչներ Թոնի Բենեթի (ընդհանուր առմամբ նրա վաթսունմեկերորդ և վերջին ստուդիական ալբոմը) և Լեդի Գագայի (ընդհանուր առմամբ նրա յոթերորդ ստուդիական ալբոմը) երկրորդ համատեղ ալբոմը «Cheek to Cheek»-ից հետո (2014)։ Թողարկվել է 2021 թվականի հոկտեմբերի 1-ին։ Ալբոմը գովազդող Billboard-ները սկսել են հայտնվել Թայմս Սքվերում 2021 թվականի օգոստոսի 3-ին, նույնիսկ դրա մասին պաշտոնական հայտարարությունից առաջ, որը տեղի է ունեցել այդ գիշեր Ռադիո սիթի մյուզիք հոլում երկու կենդանի ելույթներից մեկի ժամանակ։ Երգացանկը բաղկացած է ամերիկացի ջազ կոմպոզիտոր Քոուլ Փորթերի երգերի քավեր տարբերակներից։

## Քննադատական արձագանքներ

Ալբոմն ընդհանուր առմամբ դրական արձագանքներ է ստացել քննադատների կողմից։

## Երգացանկ
*Love for Sale* ալբոմի բոլոր երգերը գրել է Քոուլ Փորթերը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Թողարկման պատմություն

## Ծանոթագրություններ

Կատեգորիա:Լեդի Գագայի ալբոմներ
Կատեգորիա:Թոնի Բենեթի ալբոմներ
Կարեն Բալյան

**Կարեն Վլադիլենի Բալյան** (), հայ ճարտարապետ, ճարտարապետության տեսաբան, պրոֆեսոր, Ճարտարապետության միջազգային ակադեմիայի թղթակից անդամ, կոմպոզիտոր Վլադիլեն Բալյանի որդին։

## Կենսագրություն
Կարեն Բալյանը ծնվել է 1953 թվականի մայիսի 25-ին, Գյումրի քաղաքում, ՀՀ ժողովրդական արտիստ Վլադիլեն  Բալյանի ընտանիքում։ 1975 թվականին ավարտել է Երևանի պոլիտեխնիկական ինստիտուտի ճարտարապետության ֆակուլտետը, որից հետո ասպիրանտուրան ավարտել է Մոսկվայի Ճարտարապետության տեսություն և պատմություն գիտահետազոտական ինստիտուտում։ Նրա պաշտպանած թեկնածուական ատենախոսությունը վերաբերվել է ազգային ճարտարապետության խնդիրներին։

1981 թվականին դարձել է ԽՍՀՄ ճարտարապետների միության անդամ, 1991 թվականից՝ ՌԴ ճարտարապետների և Հայաստանի ճարտարապետների միությունների անդամ, 1994 թվականից ճարտարապետության և քաղաքաշինության դոկտորանտ է։

Հեղինակ է ժամանակակից ճարտարապետության տեսության և պատմության մասին մոտ 100 մենագրությունների և գիտական հոդվածների, նրա աշխատությունները հրատարակվել են տարբեր երկրներում։

Հանդիսանում է «Կարեն Բալյան» ճարտարապետա-գեղարվեստական ստուդիայի» գլխավոր տնօրենը, իրականացրել է տասնյակ նախագծեր Մոսկվայի և Մոսկվայի մարզում ինտերիերի և առանձնատների համար։ Նրա մի շարք նախագծեր տպագրվել են «SALON-interior» և «Ideas for Your Home» ամսագրերում։

Մասնակցել է ճարտարապետական ցուցահանդեսների, արժանացել է խորհրդային և միջազգային մրցանակների։ 
## Մատենագրություն
*Современная национальная архитектура Армении. 1987, 
*Мемориал Егерн. Екатеринбург. 2015, և Аэропорт Звартноц, Екатеринбург
## Ծանոթագրություններ

## Արտաքին հղումներ
*Ճարտարապետական հետընթաց. Կարեն Բալյան 
*Карен Бальян
*Книги, монографии, диссертации
*Կարեն Բալյան - Ֆենիքս Դարբինյան

Կատեգորիա:Հայաստանի ճարտարապետների միության անդամներ
Կատեգորիա:Հայ ճարտարապետներ
Մինա բիբին

**Մինա Բիբի**, Ակսել Բակունցի պատմվածքը, որը գրվել է 1925 թվականին հայրենի Գորիս քաղաքում և ուղարկվել Թփղիս տպագրության։

## Տպագրման պատմություն
Մինա բիբի պատմվածքը առաջին անգամ տպագրվել է ռուսերեն «Զարյա Վոստոկա» օրաթերթում՝ 1925 թվականի նոյեմբերի 5-ին։ 1927 թվականին պատմվածքը տեղ է գտել «Մթնաձոր» ժողովածուի մեջ։ Մինա Բիբի պատմվածքը «Զարյա Վոստոկա» լրագրում տպագրված թարգմանության և «Մթնաձոր» ժողովածուի մեջ տեղ գտած հայերեն բնագրի բովանդակությունների միջև կան բազում տարբերություններ։ Ռուսերեն տարբերակի թարգմանիչն անհայտ է։ Նկատվում է, որ թարգմանությունը հեղինակը չի կատարել։ Ստույգ չեն թարգմանված հատվածները։ «Մինա Բիբի» պատմվածքը տեղ է գտել գրողի երկերի 1955 թվականի հրատարակության մեջ, ինչպես նաև Երկերի 1964 թվականի հրատարակության առաջին հատորում։

## Սյուժե
Մինա Բիբուն ասել էին, որ  տասը տարվա բացակայությունից հետո որդին ընտանիքով գյուղ է վերադառնալու։ Ուրախությունից Մինա Բիբին չէր ցանկանում տուն մտնել։ Կանգնել էր կտուրին, ձեռքը դրել ճակատին և յուրաքանչյուր անցորդի մեջ փնտրում էր որդուն։ Նույն չափ անհանգիստ և անհամբեր էր նաև Մինա Բիբու ամուսինը՝ Ավան ամին։ Անսահման էր ուրախությունը, երբ նշմարում է որդու ընտանիքը։ Հրճվանքով իջնում է կտուրից և տուն վազում։  Հուզմունքից ամբողջ գիշեր չի կարողանում քնել։ Մյուս առավոտ Մինա Բիբին վաղ է արթնանում, Ավան ամին էլ գնացել էր գոմ՝ տավարին խոտ տալու։ Տիգրանը վաղուց չէր եղել գյուղում և  երկար ժամանակ քաղաքում չապրած մարդու համար առաջին տպավորությունները գրավիչ էին։ Գյուղում օրերը ձանձրալի էին միայն Անժելիկի համար։ Մինա բիբին ամեն օր հարսին՝ Էլյային, պատմում էր իրենց գյուղի պատմությունները, որից հարսը շատ էր զարմանում։ Տատը ամեն կերպ ցանկանում էր աղոթք սովորեցնել թոռնիկին և մի օր որոշում է թոռան հետ մատուռ գնալ և նրան աղոթք սովերեցնել։ Անժելիկը զարմանում է, տեսնելով այդ մրոտ քարերը, որը համբուրում էր տատը։ Տատը խնդրում է, որ նա էլ համբուրի և Անժելիկից  մերժում է ստանում՝ քարերի կեղտոտ լինելու պատճառաբանությամբ։ Մատուռ մտնելիս Անժելիկը գլուխը խփում է դռանը և նախատում դուռը ցածր կառուցողին։ Տատը փորձում է  նախատել թոռանը, ասում, որ Աստված կբարկանա, բայց թոռն ասում է, որ Աստված չկա։ Այդ խոսքերը սրի նման խոցեցում են տատի սիրտ, և նա այլևս չի կարողանում ոչինչ ասել և սկսում է լուռ արտասվել։

## Հերոսներ
* Մինա բիբի
* Ավան ամի
* Տիգրան
* Էլյա
* Անժելիկ

## Ծանոթագրություններ

Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Հանելուկը լուծվեցավ

**Հանելուկը լուծվեցավ**, Մուրացանի պատմվածք, տպագրել է Նոր դար թերթում, 1890 թվականին։

## Տպագրման պատմություն
«Հանելուկը լուծվեցավ» պատմվածքն առաջին անգամ լույս է տեսել «Նոր-Դար» թերթում, «Մի գլուխ իմ հիշատակարանից» ենթավերնագրով։ Պատմվածքը տպագրվել է նաև «Արձագանք» պարբերականի 1897 թվականի N 151-ում՝ «Գաղտնիքը բացվեց» վերնագրով։

## Սյուժե
Պատմվածքը մի սապատող (կուզ) տղայի մասին է։ Տղան շատ էր սրտնեղում, երբ շրջապատում հիշեցնում էին իր խնդրի մասին։ Ինքն էլ հասկանում էր, որ գեղեցիկ չէ, բայց չէր ցանկանում հիշել։ Նա պատմում է Արդուկյանի մասին։ Իր ուսանողության ժամանակ հայ հրապարակախոսներից մեկն իր հոդվածներով ոգևորում է հայ ուսանողին։ Անչափ մեծ էր երիտասարդի ոգևորությունը, հավատը և սերը դեպի Արդուկյանը և նա մեծ սիրով էր ընթերցում նրա աշխատանքները։ Երիտասարդի մեջ մեծ ցանկություն է առաջանում գեթ մեկ անգամ տեսնել սիրելի գրողին։ Համալսարանն ավարտելուց հետո նրան համար ոչ այնքան գրավիչ էր ծնողների հետ հանդիպումը, այլ Արդուկյանին տեսնելու փափագը։ Եվ ահա նա Թիֆլիսում է և առաջին ցանկությունն էր տեսնել Արդուկյանին։ Մեծ ոգևորությամբ պատկերացնում է իրենց հանդիպումը, սակայն որոշում է մենակ չգնալ և դիմում է իր ընկերոջը՝ Ամուլյանին։ Երբ երիտասարդը նրան ասում է իր մտադրության մասին, բավականին բացասական կարծիք է լսում սիրելի գրողի մասին, որից սրտնեղած հեռանում է։ ճանապարհին հանդիպում է ուսանողական ընկերոջը, նրան ևս դիմում է նույն հարցով և նույնքան բացասական արձագանք ստանում՝ կրկին առանց որևէ պատճառաբանության։ Նույն արձագանքն է լսում նաև մի շատ ծանոթ խանութում՝ Ճպուռյանի մոտ։ Երիտասարդը որոշում է առանց բարեկամի, միայնակ գնալ Արդուկյանի մոտ և վերջապես այդ հանելուկը լուծել։ Այդպես էլ վարվում է։ Ծանոթությունից հետո նրանք Արդուկյանի հետ անբաժանելի էին։ Օր օրի իր պատկերացրածից ավելի արժանիքներ է հայտնաբերում վերջինիս մեջ։ Արդուկյանի հետ ծանոթությունից հետո նրանք հաճախ էին միասին ճաշում, զբոսնում։ Մի անգամ որոշեցին ճաշից հետո քայլել։ Զբոսանքի ճանապարին շքեղ տուն կար, որի պատշգամբին տեսնում է մի չքնաղ աղջնակի և սիրահարվում։ Երբ այդ լուրը հայտնում է Արդուկյանին, լսում է դաժան պատասխան, որ այդ աղջիկն երբեք չի համաձայնվի ամուսնանալ և բոլոր հույսերն իզուր են։ Երբ հարցնում է այդպես մտածելու պատճառը, լսում է․ «Պատճա՞ռը, որովհետև դու սապատող ես,— նկատեց Արդուկյանը միևնույն սառնությամբ։

Երկինքը կարծես փուլ եկավ գլխիս. այդպիսի խոսք լսել Արդուկյանից ես չէի սպասում. այդ րոպեից արդեն նա սատանայից ավելի զզվելի դարձավ իմ աչքում։

— Սապատո՞ղ,— բացականչեցի ես աչքերս նրա վրա հառելով և նրա հայացքի մեջ ներողություն խնդրոդ գեթ մի նշույլ որոնելով, բայց իզուր. նա նույն սառնությամբ կրկնեց միևնույն խոսքը։

— Այո, սապատող։

Ես ինձ կորցրի։

— Ցած, ստոր արարած,— բացականչեցի կատաղած և երեսս դարձրի նրանից հավիտյան...

Այդ օրից սկսած ես էլ ուրիշների պես ատում եմ Արդուկյանին...»։

## Հերոսներ
Արդուկյան, Ճպուռյան, Ամուլյան։

## Ծանոթագրություններ

Կատեգորիա:Մուրացանի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Ամարետո

thumb|upright=1.15|Ամարետո լիկյորի շշեր

**Ամարետոն** (իտալերեն՝ մի փոքր դառը) իտալական քաղցր լիկյոր է, որ ծնունդ է առել Սարոնո քաղաքում։ Կախված ապրանքանիշից, այն կարող է պատրաստված լինել ծիրանի կորիզից, դառը կամ սովորական նշից, դեղձի կորիզից, որոնք բոլորը բենզալդեհիդի բնական աղբյուրներ են, որը լիկյորին հաղորդում է նշի բույր։ Այն սովորաբար լինում է 21-28 տոկոս թնդության։ Ամարետոն կարող է մատուցվել որպես դիժեստիվ, որպես բաղադրամաս օգտագործվել տարբեր կոկտեյլների մեջ, կամ ավելացվել սուրճին։ Ամարետոն օգտագործվում է նաև մի շարք աղանդերների բաղադրության մեջ։

## Ծագում
### Անվան ծագում
*Ամարետո* բառը իտալական *amaro*՝ «դառը» բառի փաղաքշականն է։ Այդ յուրահատուկ համը խմիչքին հաղորդում են նուշի, դեղձի, ծիրանի կորիզները, որից պատրաստվում է խմիչքը։ Այնուամենայնիվ, ամարետոյի դառնությունը մեղմ է․ ծիրանի ու քաղցր նշի կորիզները վերջնական արտադրանքին տալիս են թույլ դառնություն։ Այսպիսով, լիկյորի անունը՝ «ամարետո» նշանակում է «մի քիչ դառը»։ 
Ամարետոն պետք չէ շփոթել Ամարո լիկյորների հետ՝ իտալական լիկյորների մեկ այլ տեսականի, որոնք թեև նույնպես քաղցրացվում են, սակայն ունեն ավելի ընդգծված դառը համ, որը այդ լիկյորներին հաղորդում են զանազան խոտաբույսեր։
### Ավանդազրույց
Չնայած իտալական խոհանոցում նուշի ներմուծման և ընդունման պատմությանը, ամարետոյի երկու խոշոր ապրանքանիշեր նորովի են ներկայացնում նուշի ծագումն և նշանակությունը։ Թեև երբեմն կասկածելի է սրանց իսկությունը, այս ավանդազրույցները սենտիմենտալ տեղ են զբաղեցնում Սարոնոյի մշակույթում։

## Կիրառություն
Բացի դիժեստիվ լինելուց ամարետոն լայն կիրառություն ունի նաև խոհանցում՝ որպես հավելում տարբեր կերակրատեսակների և խմիչքների համար։
### Խոհանոց
* Հաճախ ամարետոն ավելացվում է աղանդերներին, ներառյալ պաղպաղակը և դա բարձրացնում է նուշով աղանդերի համը և լրացնում է շոկոլադի համը։ Տիրամիսուն, իտալական հանրահայտ տորթը, հաճախ ցողվում է ամարետոյով և ալկոհոլից զերծ ամարետոյի համով։
* Նրբահամ բաղադրատոմսերը, որոնք պահանջում են ամարետո, սովորաբար ներառում են միս, օրինակ՝ հավ։
* Նրբաբլիթի խմորին կարելի է ավելացնել մի քանի կաթիլ ամարետո՝ ավելի հարուստ համ ստանալու համար։
* Հաճախ ավելացնում են ձկան և բանջարեղենի նուշի սոուսին։
* Հաճախ ավելացնում են հարած սերուցքին։
* Ամարետո են ավելացնում նաև շոկոլադե տրյուֆելներին։

### Կոկտեյլներ
Որոշ կոկտեյլների համար ամարետոն հիմնական բաղադրիչ է։
* *Amaretto Piña Colada* - Ամարետո, թույլ ռոմ, կոկոսի կաթ, անանասի հյութ
* *Amaretto Sour* - Ամարետո, կիտրոնի հյութ, ձվի սպիտակուց, շաքար կամ օշարակ, նարնջի շերտիկ կամ բալ, որպես զարդարանք
* *French Connection* - Ամարետո և կոնյակ 
* *Godfather* - Ամարետո և սկոչ վիսկի
* *Nutcracker Martini* - Ամարետո, մուգ շոկոլադե լիկյոր, օղի և իռլանդական լիկյոր.
* *Snickerdoodle Cookie Martini* - Ամարետո, դարչինի լիկյոր և դարչինի օղի
* *Toasted Almond* - Ամարետո, սուրճի լիկյոր, կաթ կամ սերուցք

### Օշարակներ
Ամարետոն հաճախ օգտագործվում է օրշադ օշարակի փոխարինող այն վայրերում, որտեղ օշարակ չեն գտնում կամ ավելի քիչ քաղցր համ են ուզում օգտագործել։

## Ծանոթագրություններ

Կատեգորիա:Ալկոհոլային խմիչքներ
Կատեգորիա:Իտալական լիկյորներ
Կատեգորիա:Լիկյորներ
Սիլվիա Սիդնի

**Սիլվիա Սիդնի** (;  ), ամերիկացի դերասանուհի։

## Կենսագրություն
Սիլվիա Սիդնին (ի ծնե անունը՝ Սոֆիա Կոսովա), Նյու Յորքի Բրոնքսյան թաղամասում բելոռուս հրեա Վիկտոր Կոսովի և ռումինացի հրեա Ռեբեկկա Զապերշտայնի ընտանիքում։ Հայրը մասնագիտությամբ վաճառող էր։ Ծնողները բաժանվել են 1915 թվականին, Սիլվիաին մեծացրել է մայրը և խորթ հայրը՝ մասնագիտությամբ ատամնաբույժ Զիգմունդ Սիդնին։

Դերասանական կարիերիան սկսել է արդեն 15 տարեկանում՝ 1920-ական թվականներին, լինելով դերասանական արվեստի թատերական դպրոցի սան, խաղացել է շատ ներկայացումներում և քննադատների կողմից ստացել դրական արձագանքներ։ 1926 թվականին նրան նկատել է հոլիվուդյան կինոգործակալներից մեկը որից հետո էլ սկսել է նրա կարիերան արդեն կինոյում։  1930 ականներին ակտիվորեն նկարահանվել է մի քանի տասնյակ ֆիլմերում, որտեղ նրա խաղընկերներն էին մի շարք նշանավոր դերասաններ, մասնավորապես Համֆրի Բոգարտը, Սփենսեր Թրեյսին, Հենրի Ֆոնդան, Քերի Գրանտը, Ֆրեդրիկ Մարչը, Ջեյմս Կեգնին։

Սակայն արդեն 1940-ական թվականների վերջից կարիերայի անկում է նկատվում, և Սիլվիա Սիդնին ավելի քիչ է հրավիրվում նկարահանումների։

1973 թվականին ներկայացվում է Օսկար մրցանակի «Ամառային ցանկություններ, ձմեռային երազանքներ» ֆիլմի համար։ Ավելի ուշ նկարահանվում է նաև հեռուստատեսային ֆիլմերում, և 1986 թվականին ստանում է Ոսկե Գլոբուս։

Վերջին դերը կինոյում 1996 թվականին Մարսը գրոհում է ֆիլմն էր։ Կինոարվեստում ունեցած ավանդի համար արժանացել է աստղի Հոլիվուդյան փառքի ծառուղում՝ 6245 Հոլիվուդ բուլվար։

Սիլվիա Սիդնին 3 անգամ ամուսնացած է եղել և 3 ամուսնություններն էլ ավարտվել են ամուսնալուծությամբ։

Մահացել է 1999 թվականի հուլիսի 1-ին քաղցկեղից։

## Ֆիլմագրություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Հրեա դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Ուզի Ֆոգելման

**Ուզի Ֆոգելման** (, ), իսրայելցի իրավաբան, Իսրայելի Գերագույն դատարանի դատավոր (2009 թվականի հոկտեմբերից)։

## Կենսագրություն
Ուզի Ֆոգելմանը ծնվել է 1954 թվականի հոկտեմբերի 6-ին Իսրայելի Թել Ավիվ քաղաքում։ Ծառայել է Իսրայելի պաշտպանության բանակում (1972-1975)։ 1979 թվականին ավարտել է Թել Ավիվի համալսարանի իրավաբանական ֆակուլտետը, հաջորդ տարի իրավունք է ստացել զբաղվել փաստաբանական գործունեությամբ։ Անցել է իրավաբանական պրակտիկա՝ իսրայելցի իրավաբան Դորիտ Բեյնիշի ղեկավարությամբ։

1985 թվականին մագիստրոսի աստիճան է ստացել Երուսաղեմի համալսարանում։

2000 թվականի նոյեմբերին նշանակվել է Թել Ավիվի շրջանային դատարանի դատավոր։ 2007 թվականի ապրիլին դարձել Է Գերագույն դատարանի դատավորի պաշտոնակատար, այդ պաշտոնում մնացել է մեկ տարի։ 2009 թվականին ընտրվել է Իսրայելի Գերագույն դատարանի մշտական անդամ։ Նրա նշանակմանը դեմ է հանդես եկել Քնեսեթի պատգամավոր Միխայել Բեն-Արին, որը մատնանշել է Գերագույն դատարանի նախագահ Դորիտ Բեյնիշի և Ֆոգելմանի միջև վաղեմի գործնական կապերը։ Սակայն արդարադատության նախարար Յաակով Նեեմանը աջակցել է Ֆոգելմանին։ Պաշտոնը ստանձնել է 2009 թվականի հոկտեմբերին։

## Ծանոթագրություններ
Սուլամիթ Անբինդեր

**Սուլամիթ Իզրաիլեվնա Անբինդեր** (, ), խորհրդային քանդակագործ։

## Կենսագրություն
Սուլամիթ Անբինդերը ծնվել է 1904 թվականի հոկտեմբերի 21-ին Ռիբնիցա գյուղաքաղաքում (Բալթսկի շրջան)։ 1923-1925 թվականներին սովորել է Խարկովի գեղարվեստի ուսումնարանում, 1925-1929 թվականներին՝ Լենինգրադի Վխուտեինում Վսևոլոդ Լիշևի, Ալեքսանդր Մատվեևի և Լեոնիդ Շերվուդի մոտ։ Նրա ավարտական աշխատանքը եղել է «Բարիկադներ» քանդակը։ 1929 թվականին միացել է Հեղափոխական Ռուսաստանի նկարիչների ասոցիացիայի երիտասարդական միությանը։ Սկսել է մասնակցել արվեստի ցուցահանդեսների  1932 թվականից (Խարկով)։

1930-ականներին մասնակցել է Դնեպրոպետրովսկի թատրոնի ճակատային մասի «Երգեցողություն» և «Ողբերգություն» բարձրաքանդակների ձևավորմանը, որոնց մեջ, ըստ քանդակագործ Լև Մուրավինի, զգացվել է բարձր գեղակերտություն և վեհություն, բայց պակասել է պատկերավորությունը։
  
Սուլամիթ Անբինդերը մահացել է 1977 թվականին։ 1980-ականների վերջին նրա եղբայրը՝ Սամուիլ Իզրաիլևիչ Անբինդերը, քրոջ հարյուրից ավելի քանդակներ նվիրել է Խարկովի գեղարվեստի թանգարանին։

## Կարծիքներ
Քանդակագործ Լև Մուրավինը 1938 թվականին Սուլամիթ Անբինդերի մասին ասել է․

## Ստեղծագործություններ
մինի|«Երիտասարդ աշխատավորը» քանդակը Օրենբուրգի կերպարվեստի տարածաշրջանային թանգարանի մուտքի մոտ
* «Օսոավիախիմովկա» (1932)
* Բարձրաքանդակ «Բանվոր» (1934)
* Հարթաքանդակ «Հանդիպում Լենինի հետ Ֆինլանդական կայարանում» (Լյուդմիլա Լոպատինսկայայի հետ համատեղ, 1934-1935)
* «Մայրիկ» (1938-1939)
* «Ընթերցող տղան» (1939-1940 թթ. կորել է Հայրենական մեծ պատերազմի ժամանակ)
* «Պրոֆեսոր Վասիլի Մոդեստովի դիմանկարը» (1944)
* «Մուրճ և մանգաղ գործարանի պողպատագործ Անատոլի Սուբոտին» (1949)
* «Բանվոր և գյուղացի» (1950)
* «Որմնադիր» (1954-1955)
* «Գլանորդ» (1957)
* «Երիտասարդ բանվոր» («Ընդմիջում», 1959-1960)։ Ներկայումս գտնվում  է Օրենբուրգի կերպարվեստի տարածաշրջանային թանգարանի մուտքի մոտ։
* «Մետալուրգ» (1962-1964)

## Ծանոթագրություններ

Կատեգորիա:Ուկրաինացի կին քանդակագործներ
Կատեգորիա:Խորհրդային քանդակագործներ
Կատեգորիա:Ուկրաինացի արվեստագետներ
Google Keep

**Google Keep**, անվճար ծառայություն, որը մշակվել է Google ընկերության կողմից 2013 թվականին, այն նախատեսված է նշումների ստեղծման, մշակման և խմբագրման համար։ Google Keep հասանելի է առցանց ցանկացած դիտարկիչի միջոցով, ինչպես նաև կա հավելված նախատեսված iOS և Android օպերացիոն համակարգերի համար։

## Հավելվածի տարբերակներ
### Առցանց տարբերակ
Google Keep ունի միայն բազային ֆունկցիաներ՝ տեղադրել հիշեցում, փոխել նշման գույնը և տեղադրել նոր լուսանկար։ Google Keep-ում կա էլեմենտների տեղափոխության հնարարվորություն և բացակայում է «Պահպանել» ստեղնը, քանի որ ցանկացած փոփոխություն ավտոմատ կերպով պահպանվում է։

### Android տարբերակ
Google Keep-ը կարելի է տեղադրել միայն Android 4.0.3 և ավելի բարձ տարբերակ ունեցող սմարթֆոնների վրա։ Նշումներում փոփոխություն կատարելու դեպքում դրանք պահպանվում են ավտոմատ և նախկին տարբերակի հետ վերադարձի հնարավորություն չկա։

### Chrome OS տարբերակ
Google Keep ծրագիրը հասանելի է Chrome OS օպերացիոն համակարգի և Google Chrome դիտարկիչի համար։ Այս տարբերակների համար հասանելի է նշումների ստեղծման և խմբագրման օֆֆլայն տարբերակ, ինչպես նաև նկարների ավելացման հնարավորություն։

## Տես նաև
* Evernote
* Microsoft OneNote
* Notion

## Ծանոթագրություններ

## Արտաքին հղումներ
* Google Keep
* Google Keep  Google Play-ում
* Google Keep Chrome OS և Google Chrome-ի համար

Կատեգորիա:Ծրագրային ապահովում այբբենական կարգով
Կատեգորիա:Կայքեր այբբենական կարգով
Էլեոնորա Բլոխ

**Էլեոնորա (Լեոնորա) Աբրամովնա Բլոխ** (, ), ուկրաինացի խորհրդային քանդակագործ, նկարիչ, մանկավարժ։

## Կենսագրություն
Էլեոնորա Բլոխը սովորել է «Արվեստների խրախուսման ընկերության» Սանկտ Պետերբուրգի նկարչական դպրոցում՝ Ռոբերտ Բախի մոտ, ապա, 1898-1905 թվականներին՝ Փարիզում, Օգյուստ Ռոդենի արվեստանոցում։ 1912 թվականից աշխատել է Սանկտ Պետերբուրգում, որտեղ կատարել է մեծ թվով դիմանկարներ՝ իմպրեսիոնիզմին մոտ ոճով։ 1917 թվականից ապրել և աշխատել է Խարկովում։ Դասավանդել է Խարկովի արվեստի տեխնիկումում, այնուհետև Խարկովի արվեստի ինստիտուտում (այժմ՝ Խարկովի դիզայնի և արվեստի պետական ակադեմիա)։ 1935 թվականին արժանացել է պրոֆեսորի կոչման։

Հայրենական մեծ պատերազմի տարիներին տարհանվել է Ղազախստան, որտեղ մահացել է 1943 թվականին։

Լեոնորա Բլոխը եղել է Ուկրաինայի հեղափոխական արվեստի ասոցիացիայի և Գեղարվեստի արրտադրամասի (միավորման), Արվեստների խրախուսման հրեական ընկերության, Քանդակագործ-նկարիչների միության անդամ և մասնակից։ 1910 թվականից մասնակցել է տարբեր ցուցահանդեսների։ 1927 թվականին մասնակցել է Ուկրաինայի հեղափոխական արվեստի ասոցիացիայի (ՈՒՀԱԱ) առաջին համաուկրաինական ցուցահանդեսին։

## Ստեղծագործություն
Բլոխի վաղ շրջանի ստեղծագործությունները վկայում են ֆրանսիական իմպրեսիոնիզմի ազդեցության մասին։ Ժամանակի ընթացքում նրա ստեղծագործությունները նշանավորվել են իմպրեսիոնիզմից աստիճանական հեռացումով և դեպի ռեալիզմ մերձեցմամբ։ Նա սկսել է ավելի հաճախակի դիմել սոցիալական նշանակալի թեմաների։

Մասնակցել է մոնումենտալ քարոզչության ծրագրի իրականացմանը։
Էլեոնորա Բլոխի ստեղծագործությունները՝
* Օգյուստ Ռոդենի կիսանդրին  (19-րդ դարի վերջ-20-րդ դարի սկիզբ),
* Ժան Ժորեսի կիսանդրին (19-րդ դարի վերջ-20-րդ դարի սկիզբ),
* Քանդակ «Իտալացի աղջիկ» (1912),
* Կարլ Մարքսի կիսանդրին (1933),
* Ֆրիդրիխ Էնգելսի կիսանդրին (1933),
* Քանդակագործական դիմանկարներ՝
** Ուկրաինացի գրող Միխայիլ Կոցյուբինսկի
** Կենսաբան Իլյա Մեչնիկով
** իտալացի քանդակագործ և նկարիչ Միքելանջելոն և մյուսները։
* Կոմպոզիցիաներ՝
** Մայրության ուրախությունը (1935)
** «Աշխատավոր երիտասարդություն» (1942)
** «Ղազախ բուժքույրը» (1942)
* Տարաս Շևչենկոյի հուշարձանը(Բոգոդուխով)
* Մաքսիմ Գորկու հուշարձանը (Դոնեցկ, 1933)
Բլոխը 1967 թվականին Կիևում ուկրաիներեն լույս տեսած «Այսպես էր սովորեցնում Ռոդենը» հուշագրությունների գրքի հեղինակն է։

## Մանկավարժական գործունեություն
Խարկովի գեղարվեստի ուսումնական հաստատություններում որպես մանկավարժ աշխատելու ընթացքում Բլոխը դաստիարակել է բազմաթիվ տաղանդավոր նկարիչների և քանդակագործների, որոնց թվում են՝ Վասիլի Ահիբալովը, Ֆ.Մ.Բոնդարը, Օլգա Կուդրյավցևան և ուրիշներ։

## Գրականություն
* Блох, Элеонора Абрамовна // Березна — Ботокуды. — М. : Советская энциклопедия, 1950. — С. 312. — (Большая советская энциклопедия : [в 51 т.] / гл. ред. С. И. Вавилов ; 1949—1958, т. 5).
* Блох, Леонора Абрамiвна // Украинская советская энциклопедия: в 12 томах = Українська радянська енциклопедія (укр.) / За ред. М. Бажана. — 2-ге вид. — К.: Гол. редакція УРЕ, 1974—1985. — Т. 1. — С. 494—495.

## Ծանոթագրություններ

Կատեգորիա:Ուկրաինացի կին քանդակագործներ
Կատեգորիա:Խորհրդային քանդակագործներ
Կատեգորիա:Ուկրաինացի նկարիչներ
Կատեգորիա:Ուկրաինացի մանկավարժներ
Լաուրա Թերեզա Ալմա-Թադեմա

**Լաուրա Ալմա-Թադեմա** (, ), վիկտորյական դարաշրջանի անգլիացի նկարչուհի, Լոուրենս Ալմա-Թադեմայի կինը և աշակերտը։

## Կենսագրություն
Լաուրա Ալմա-Թադեման Դոկտոր Ջորջ Նապոլեոն Էփսի դուստրն է, ով իր եղբոր՝ Ջոնի հետ միասին հոմեոպատիայի առաջամարտիկներն էին Մեծ Բրիտանիայում։ Ընտանիքն ուներ երեք դուստր, որոնք դրսևորել են գեղարվեստական ունակություններ. Լաուրայի ավագ քույրերը սովորել են նախառաֆայելական նկարիչների մոտ։ Ունենալով երաժշտության կարողություն՝ նա, սակայն, նկարչության դասեր է առել Ֆորդ Բրաունի տանը, և 1869 թվականի դեկտեմբերին հանդիպել Լոուրենս Ալմա-Թադեմայինին, ով արդեն հայտնի նկարիչ էր Եվրոպայում։ Մասամբ Լաուրայի հետ հարաբերությունների պատճառով Լոուրենս Ալմա-Թադեման իր երկու դուստրերի հետ (առաջին ամուսնությունից) որոշեց տեղափոխվել Անգլիա (նկարչի կինը մահացել էր նույն տարվա մայիսին)։ 1870 թվականի սեպտեմբերին Ալմա-Թադեման իր դուստրերի և քրոջ հետ բնակություն հաստատեց Լոնդոնում և Լաուրային ամուսնության առաջարկ արեց։ Հայրը՝ դոկտոր Էփսը, կարծում էր, որ Լաուրան շատ երիտասարդ է ամուսնության համար. Լաուրան 18 տարեկան էր, Ալմա-Թադեման՝ 34 տարեկան, բայց համաձայնեց, որ նրանք պետք է ավելի լավ ճանաչեն միմյանց։ Ալմա-Թադեման սկսեց պաշտոնապես նկարչության դասեր տալ Լաուրային, ինչը թույլ տվեց նրան կանոնավոր կերպով այցելել նրանց տուն։ Նրանք ամուսնացան 1871 թվականի հուլիսին, բայց  երեխաներ չունեցան։

1873 թվականին Լաուրան առաջին անգամ մասնակցեց Փարիզյան սալոնին (ցուցահանդես) և արժանացավ քննադատնների գնահատանքին։ 1878 թվականին Փարիզում կայացած Համաշխարհային ցուցահանդեսում նա անգլիացի երկու կին նկարչուհիներից մեկն էր։ Մեծ Բրիտանիայում նա ամուսնու հետ ցուցադրվում էր Գեղարվեստի թագավորական ակադեմիայում, Գրոսվենոր պատկերասրահում և այլն։ Պարբերաբար Լաուրան հանդես էր գալիս որպես անգլիական պարբերականների նկարազարդող, ինչպես նաև հայտնի էր որպես սալոնի տիրուհի, որտեղ հիմնականում հավաքվում էին նկարիչներ և երաժիշտներ։ Լաուրան ամուսնու մշտական մոդելն էր հանդիսանում՝ հայտնվելով նրա 12 կտավներում։ 1870-ականներին նա որպես մոդել է հանդիսացել նաև քանդակագործ Էմե Ժյուլ Դալուի և նկարչ Ժան Ֆրանսուա Միլլեի համար։

Գեղարվեստական ոճի առումով Լաուրա Ալմա-Թադեմայի նկարները նման է ամուսնու աշխատանքներին, սակայն թեման արմատապես տարբերվում է՝ ավելի «կանացի» է, ինչը սովորական է վիկտորյական գեղանկարչության համար։ Նրա նկարներում պատկերված են սենտիմենտալ առօրյա տեսարաններ, որտեղ կանայք են և երեխաներ, երբեմն էլ անդրադարձել է դասական թեմաներին և բնապատկերներին։ Նա իր աշխատանքները ստորագրել է ամուսնու ազգանունով։

Նա մահացել է երկարատև հիվանդությունից հետո 1909 թվականի օգոստոսի 15-ին, 57 տարեկան հասակում, Հինհեդում գտնվող իր գյուղական կալվածքում, որտեղ էլ թաղված է։

## Ծանոթագրություններ

## Գրականություն
* Dictionary of Artists' Models, Р. 41—42

## Արտաքին հղումներ
* Dictionary of National Biography
* Obituary from ''The Times'' in full
* Images of Laura Alma Tadema  at the National Portrait Gallery (London)
* Lady Laura Alma Tadema (nee Laura Theresa Epps) (1852—1909)

Կատեգորիա:Անգլիացի նկարչուհիներ
Կատեգորիա:Բրիտանացի նկարչուհիներ
Կատեգորիա:Նկարիչների կանայք
Կատեգորիա:Բրիտանացի կին արվեստագետներ
Նապոլեոն Լյուդովիկ Բոնապարտ

**Նապոլեոն Լյուդովիկ Բոնապարտ** (, ), Բերգի մեծ դուքսը 1809-1813 թվականներին, 1810 թվականին՝ Հոլանդիայի թագավորը, Նիդերլանդների թագավոր Լյուդովիկ Բոնապարտի և Հորտենսիա Բոնապարտի երկրորդ որդին։ Հոր կողմից նա Նապոլեոն Բոնապարտի եղբորորդին էր, իսկ մոր կողմից՝ Նապոլեոնի կնոջ՝ Ժոզեֆին դը Բոհարնեի թոռն էր։

## Կենսագրություն
1807 թվականին մահացավ Նապոլեոն Լյուդովիկի ավագ եղբայրը՝ Նապոլեոն Չարլզը, և նա, լինելով ընդամենը չորս տարեկան երեխա, դարձավ Նիդերլանդների գահի ժառանգորդը։ Քանի որ Նապոլեոն Բոնապարտն այդ ժամանակ երեխա չուներ, և Նապոլեոն Լուդովիկը, պարզվեց, որ նրա ավագ եղբոր որդին էր, դարձավ Ֆրանսիական կայսրության գահի պոտենցիալ ժառանգորդ (այս հնարավորություն ի չիք դարձավ 1811 թվականի մարտի 20-ին, երբ Նապոլեոն Բոնապարտի որդին՝ Նապոլեոն II-ը, լույս աշխարհ եկավ)։ 1809 թվականին Նապոլեոն Բոնապարտը Նապոլեոն Լյուդովիկին շնորհեց «Բերգի մեծ դուքս» տիտղոսը, որը Նապոլեոն Լյուդովիկը կրեց մինչև 1813 թվականը։

1810 թվականին Նապոլեոնը, դժգոհ լինելով իր եղբորից, որը վարում էր իր սեփական քաղաքականությունը և ձգտում էր պաշտպանել հոլանդացիների շահերը, ստիպեց Լյուդովիկ Բոնապարտին հրաժարվել գահից՝ հօգուտ Նապոլեոն Լյուդովիկի, իսկ մի քանի օր անց հայտարարեց ամբողջ Հոլանդիան Ֆրանսիային անեքսիա ենթարկելու մասին։ Այսպիսով, մի քանի օր Նապոլեոն Լյուդովիկը պաշտոնապես Հոլանդիայի թագավորն էր։

Երբ 1815 թվականին Վաթեռլոյի ճակատամարտից հետո Բուրբոնները կրկին իշխանության եկան Ֆրանսիայում, Նապոլեոն Լյուդովիկը աքսորվեց։ Նա իր կրտսեր եղբոր՝ Լյուդովիկ Նապոլեոն Բոնապարտի հետ հաստատվել է Իտալիայում։ Նրանք լիբերալ հայացքներ ունեին և միավորվել էին Կարբոնարներին, որոնք կռվում էին Հյուսիսային Իտալիան վերահսկող ավստրիացիների դեմ։ 1831 թվականի մարտի 17-ին Կարբոնարների հալածանքների հետ կապված Իտալիայից փախուստի ժամանակ Նապոլեոն Լյուդովիկը կարմրուկից մահացավ Ֆոռլի քաղաքում (Պապական մարզ)։ Հուղարկավորվել է Ֆրանսիայի Սեն Լյո լա Ֆորե քաղաքում։

1808 թվականի սեպտեմբերի 25-ին պարգևատրվել է Սուրբ Անդրեաս առաքյալի շքանշանով։

## Ընտանիք
Նապոլեոն Լյուդովիկ Բոնապարտը ամուսնացած էր իր զարմուհու՝ Ժոզեֆ Բոնապարտի (Նապոլեոն Բոնապարտի ավագ եղբայր) դստեր՝ Շառլոտա Նապոլեոնի հետ։ Նրանք երեխաներ չունեին։

## Ծանոթագրություններ

## Արտաքին հղումներ
* Լյուդովիկոս II Հոլանդացու մասին հոդվածը Find a Grave կայքում
Քարհենջ

մինի|Քարհենջի ցուցանակը

**Քարհենջ** (, *car* - ավտոմեքենա, + *henge*), Սթոունհենջի պատճենը, որը գտնվում է ԱՄՆ-ի Նեբրասկա նահանգում։ Բնօրինակից տարբերվում է նրանով, որ պատրաստված է ոչ թե մեգալիթյան քարերից, այլ մոխրագույն ներկված ամերիկյան հին մեքենաներից։ Քարհենջը կառուցել է Ջիմ Ռեյնդերսը՝ 1987 թվականի արևադարձի կապակցությամբ։
alt=Cars partially buried, placed vertically in field on flat plain|մինի| Քարհենջ․ տեսարան հյուսիս-արևմուտքից

## Կառուցվածք
Քարհենջը կառուցված է 38 ավտոմեքենաներից, որոնք դասավորված են մոտ 29 մետր տրամագիծ ունեցող շրջանագծով։ Որոշ մեքենաներ խրված են գետնի մեջ մոտ մեկուկես մետր խորության վրա, մյուսները դրանց եռակցված են վերևից՝ կամար կազմելու համար։ Դիզայնի կրունկաքարը 1962 թվականի կադիլակ է։ Հարկ է նշել, որ Քարհենջը կրկնօրինակում է այսօրվա բավականին վնասված Սթոունհենջը, և ոչ թե մ.թ.ա. III հազարամյակի կեսերի նրա բնօրինակը։ Բացի բուն Քարհենջից, շուտով նրա շուրջը սկսեցին հայտնվել ավտոմեքենաներից պատրաստված այլ քանդակներ։ Ավելի ուշ, երբ նրանց թիվն ավելացել է, այդ վայրը հայտնի է դարձել որպես Ավտոմոբիլային արվեստի արգելավայր։

Քարհենջը նկարահանել են ֆիլմերում, երաժշտական և գովազդային հոլովակներում։ Նրա մասին է պատմում 2005 թվականի «Քարհենջ․ հանճա՞ր, թե՞ աղբ» ֆիլմը, այն հիշատակվում է 2007 թվականի «1000 վայրեր, որոնք պետք է տեսնել ԱՄՆ-ում և Կանադայում նախքան մեռնելը» ճանապարհորդությունների գրքում։

2017 թվականի օգոստոսի 21-ի Արեգակի լրիվ խավարման ուղին ներառում էր Քարհենջը։ Մոտ 4000 մարդ, ներառյալ Նեբրասկայի նահանգապետ Փիթ Ռիկեթսին, դիտել են խավարումը այս վայրից։ Ռեյնդերսը հայտարարել է, որ Քարհենջի ստեղծման ժամանակ նա տեղյակ չի եղել այդ խավարման մասին, որը տեղի էր ունենալու 30 տարի անց։

## Ծանոթագրություններ

## Արտաքին հղումներ
* Պաշտոնական կայք  
* 

Կատեգորիա:1987 հիմնադրումներ
Կատեգորիա:ԱՄՆ-ի տեսարժան վայրեր
Կիարա Ադվանի

**Կիարա Ադվանի** (, ), հնդիկ դերասանուհի, որը հիմնականում նկարահանվում է հինդի ֆիլմերում։

## Կենսագրություն
Ծնվել է հնդիկ-գործարար Ջագդիպ Ադվանիի և մանկավարժ ժենևիվ Ջաֆրիի ընտանիքում (հայրը Լակնաուի մուսուլման էր, իսկ մայրն ուներ շոտլանդական, իռլանդական, պորտուգալական և իսպանական ծագում)։

Իր իսկական Ալիա անունը փոխարինել է Կիարայով՝ Սալման Խանի խորհրդով իր առաջնաելութային «Fugly» ֆիլմի թողարկումից անմիջապես առաջ։ Բանն այն է, որ այդ ժամանակ Ալիա Բհատ աստղը արդեն փայլում էր։ 2019 թվականին «*Filmfare»* տված հարցազրույցի ժամանակ Ադվանին ասել է, որ կեղծանունը ոգեշնչված է Սիդհարտա Անանդի «Անծանոթը և անծանոթուհին» ֆիլմից, որտեղ Պրիանկա Չոպրայի կերպարը կրում էր այդ անունը։

2018 թվականին նկարահանվել է հնդիկ կատարող Յո Յո Հանի Սինգհի «Urvashi» երգի տեսահոլովակում։ 2023 թվականի փետրվարին ամուսնացել է դերասան Սիդխարտխ Մալխոտրաի հետ։

## Մրցանակներ

## Ծանոթագրություններ

## Արտաքին հղումներ
* Gene Junction: Kiara Alia Advani

Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
I Ain’t Worried (երգ, OneRepublic)

**«I Ain’t Worried»**, ամերիկյան OneRepublic փոփ-ռոք խմբի երգը, որը թողարկվել է 2022 թվականի մայիսի 13-ին *Mosley Music Group* և *Interscope Records* լեյբլներում։ Այն  Top Gun: Maverick (2022) ֆիլմի սաունդթրեքի երկրորդ և վերջին սինգլն է։ Երգը գրել և որպես պրոդյուսեր հանդես են եկել Ռայան Թեդերը, Բրենտ Կատցլը և Թայլեր Սփրեյը, ինչպես նաև պրոդյուսերներ են եղել Սայմոն Օսկրոֆտը և Ջոն Նաթանիելը։ Երգը պարունակում է նաև Peter Bjorn and John-ի 2006 թվականի «Young Folks» հիթի տարրեր և ներառում է Թեդդերի որդու՝ Քոուփլենդի բեք-վոկալը։ Onerepublic-ը եղել է միակ խումբը, որը ներկայացրել է օրիգինալ երգ ֆիլմի համար։ Երաժշտական տեսանկյունից «I Ain’t Worried» երգը փոփ-ռոք և սանշայն փոփ երգ է։

Թրեքը բրիտանական սինգլների հիթ-շքերթում նորամուտը կատարել է հունիսի 3-ին և իռլանդական սինգլների աղյուսակում՝ հունիսի 10-ին՝ հետագայում բարելավելով իր դիրքերը՝ հասնելով Մեծ Բրիտանիայի լավագույն եռյակին և Իռլանդիայի լավագույն հնգյակին։ Այն դարձել է խմբի ամենամեծ հիթը Մեծ Բրիտանիայում «Love Runs Out»-ից (2014) հետո։ «I Ain’t Worried»-ը ԱՄՆ Billboard Hot 100-ում նորամուտը կատարել է 76-րդ հորիզոնականում և հասել է 7-րդ հորիզոնականին՝ դառնալով նրանց չորրորդ հիթը լավագույն տասնյակում։ Ընդգրկվելով կանադական Hot 100-ում՝ երգը դեբյուտացվել է 41-րդ հորիզոնականում և հասել 4-րդ հորիզոնականին։ «I Ain’t Worried»-ը նաև զբաղեցրել է առաջին տեղը Նոր Զելանդիայում և Իսլանդիայում և հայտնվել է լավագույն տասնյակում այլ երկրներում, ներառյալ Ավստրալիան, Բելգիան, Բուլղարիան, Չեխիան, Ֆրանսիան, Հունաստանը, Հունգարիան, Ճապոնիան, Լիբանանը, Լիտվան, Մալայզիան, Մալթան, Նիդեռլանդները, Լեհաստանը, Ռուսաստանը, Սինգապուրը, Սլովակիան, Հարավային Աֆրիկան, Հարավային Կորեան, Շվեյցարիան և Թայվանը։

Թողարկումից հետո «I Ain’t Worried»-ը դրական արձագանքներ է ստացել երաժշտական քննադատների կողմից՝ բարձր գնահատանքի արժանանալով արևոտ կատարման և լավատեսական մեղեդու համար։

## Տեսահոլովակ
Ուղեկցող երաժշտական տեսահոլովակը նկարահանվել է Իսահակ Ռենցի կողմից, որն առավել հայտնի է 5 Seconds Of Summer խմբի «She's Kinda Hot» և Քեթի Փերրիի «Hey Hey Hey» երաժշտական տեսահոլովակների ռեժիսորությամբ։ Երաժշտական տեսահոլովակը թողարկվել է 2022 թվականի մայիսի 13-ին երգի հետ միասին և ցուցադրվել է ԱՄՆ խոշոր կինոթատրոններում։ Խումբը ելույթ է ունենում մայրամուտի ժամանակ արմավենիների տակ գտնվող բաց բեմում, իսկ կադրերը ժամանակ առ ժամանակ ընդհատվում են ֆիլմի մի քանի հատվածներով։ «Worry-Free» երգը ֆիլմում օգտագործվել է որպես քոլեջի լողափի ֆուտբոլի սաունդթրեք։

## Կենդանի կատարումներ
Սաունդթրեքի թողարկմամբ ֆիլմն ու երգը խթանելու համար OneRepublic-ը առաջին անգամ կատարել է «I Ain’t Worried» երգը 2022 թվականի մայիսի 28-ին *The Tonight Show Starring Jimmy Fallon*-ում։ Խումբը երգը երկրորդ անգամ կատարել է *Good Morning America*-ում (GMA), որը տեղի է ունեցել 2022 թվականի հուլիսի 15-ին Մանհեթենի Times Square Studios-ում։ Երգը կանոնավորապես ընդգրկվել է նաև խմբի «Never Ending Summer Tour»-ի Սեթ-ցուցակում։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:OneRepublic խմբի երգեր
Նարինե Կարաքաշյան

**Նարինե Կարաքաշյան** () հայ շախմատիստուհի, որը կրում է շախմատի միջազգային վարպետի (WIM) կոչում։ Նա նաև հոգեբան է։

## Կարիերա
Կարաքաշյանը Հայաստանի հավաքականի կազմում մասնակցել է շախմատի 30-րդ օլիմպիադային։ Նա նաև ներկայացրել է Հայկական ԽՍՀ 1991 թվականի Խորհրդային Միության կանանց թիմային 2-րդ առաջնությունում։

## Վարկանիշի փոփոխություն

## Անձնական կյանք
Նրա մայրը Նոնա Կարաքաշյանն է, որը նույնպես շախմատիստուհի էր և ՖԻԴԵ-ի միջազգային մրցավարի կոչմանն արժանացած առաջին հայ կինը։ Թե՛ մայրը և թե՛ դուստրը 1992 թվականին Ֆիլիպինների մայրաքաղաք Մանիլայում կայացած ՖԻԴԵ-ի նույն կոնգրեսում արժանացել են շախմատի միջազգային տիտղոսների (համապատասխանաբար՝ IA և WIM)։

## Ծանոթագրություններ

## Արտաքին հղումներ
* 
* Narine Karakashian at Redhotpawn.com

Կատեգորիա:1971 ծնունդներ
Կատեգորիա:Ապրող անձինք
Կատեգորիա:Շախմատային օլիմպիադաների մասնակիցներ
Կատեգորիա:Հայ շախմատիստներ
Կատեգորիա:Հայ հոգեբաններ
Կատեգորիա:Շախմատի միջազգային վարպետներ
Բեյսբոլի գլխարկ

**Բեյսբոլի գլխարկ**, մարզահագուստ՝ նախատեսված գլխի համար, մեծ հովարով հատուկ կեպի, որն առաջինը կրում էին բեյսբոլ խաղացողները։

## Պատմություն
Գլխարկ առաջինը կրել են բեյսբոլ խաղացողները, ովքեր նախկինում ներկայանում էին լայնեզր ծղոտե գլխարկներով ու ձիարշավի մարզիկների կեպիներով։
մինի|Բեյսբոլի գլխարկ
1954 թվականին «Նոր դարաշրջան» ընկերությունը ամերիկացի բեյսբոլ խաղացողներին ներկայացրեց արևապաշտպան լայնեզր կեպի։

Բեյսբոլի կեպիները  1970—1980 թվականներին  Ամերիկայի Միացյալ Նահանգներում դարձան շատ հայտնի, և բեյսբոլի երկրպագուները սկսեցին հաճույքով գնել ու կրել այդ գլխարկները։ Հետագայում բեյսբոլի գլխարկները դուրս եկան սպորտային օգտագործման սահմաններից դուրս։

## Ծանոթագրություններ

Կատեգորիա:Բեյսբոլ
Կատեգորիա:Գլխարկներ
Կատեգորիա:Սպորտ ըստ երկրի
Նոամ Սոլբերգ

**Նոամ Սոլբերգ** (, ), իսրայելցի իրավաբան, Իսրայելի Գերագույն դատարանի դատավոր (2012 թվականի փետրվարի 21-ից)։

## Կենսագրություն
Նոամ Սոլբերգը ծնվել է 1962 թվականի հունվարի 22-ին Իսրայելի Հայֆա քաղաքում։ Լինելով կրոնական հրեական ընտանիքից՝ նա միջնակարգ կրթություն է ստացել եշիվա «Յավնե»-ում։ Ծառայել է Իսրայելի ռազմաօդային ուժերում, հրաժարական է տվել մայորի կոչումով։

Սոլբերգը իրավաբանական կրթություն է ստացել Երուսաղեմի համալսարանում, որտեղ գերազանցությամբ ստացել է նախ առաջին, ապա նաև երկրորդ աստիճանի իրավագիտություն։

1990-ականներին Սոլբերգը աշխատել է որպես Իսրայելի կառավարության իրավաբանական խորհրդականների օգնական և դասախոսություններ կարդացել Բար Իլանի համալսարանում։ 1998 թվականին նա դարձավ դատավոր և պաշտոն զբաղեցրեց Երուսաղեմի համաշխարհային դատարանում։ 2005 թվականին նա նշանակվել է Երուսաղեմի շրջանային դատարանի դատավոր։

Առաջին անգամ Նոամ Սոլբերգը Իսրայելի Գերագույն դատարանի դատավորի պաշտոնում իր թեկնածությունը ներկայացրել էր 2009 թվականին, այդ ժամանակ նա կարող էր դառնալ Իսրայելի կառավարության իրավաբանական խորհրդականը, սակայն դարձավ Յեհուդա Վայնշտեյնը։

2012 թվականին Սոլբերգը ընտրվել է Իսրայելի Գերագույն դատարանի դատավոր, նրա թեկնածությունը դարձել է ամենավիճահարույցը այդ ժամանակ ընտրված չորս դատավորների շրջանում։ Սոլբերգի նշանակման դեմ հանդես է եկել Գերագույն դատարանի գործող նախագահ Դորիտ Բեյնիշը, մեկ այլ դիրքորոշում է զբաղեցրել Իսրայելի արդարադատության գործող նախարար Յակով Նեեմանը։ Ենթադրվում է, որ այս դիմակայությունը պայմանավորված է նրանով, որ Սոլբերգը բնակիչ է, կրոնական և աջ հայացքներ է դավանում, ի տարբերություն գերագույն դատարանի մյուս դատավորների։

Արդեն հաջորդ օրը իսրայելական «Յեշ Գվուլ» (Կա սահման) կազմակերպությունը Գերագույն դատարան հայց է ներկայացրել, որով պահանջել է չեղյալ հայտարարել Սոլբերգի նշանակումը, հայցվորները դա պատճառաբանել են նրանով, որ դատավորն ապրում է վիճելի տարածքում։ Սակայն հայցը մերժվել է, դատավորներ Էսթեր Հայթը, Ուզի Ֆոգելմանը և Իցհակ Ամիթը (որոնք և քննել են հայցը) դա պատճառաբանել են նախադեպի բացակայությամբ, երբ իսրայելցուն կմերժեին պետական պաշտոնում «ոչ պիտանի» բնակավայրում բնակվելու պատճառով։

Քնեսեթի պատգամավոր Յաակով Կացը ողջունել է Սոլբերգի նշանակումը Գերագույն դատարան։ Կացը կարծում է, որ նոր նշանակումը վերջ կդնի երկրի բարձրագույն դատական ատյանում «կամայականությանը և ոչ օբյեկտիվությանը»։

2012 թվականի փետրվարի 21-ին, երդվելով, դարձել Է Իսրայելի Գերագույն դատարանի դատավոր։

## Ծանոթագրություններ
Իվան Ալամդարով

**Իվան Նիկիտիչ Ալամդարով** (), ազգությամբ հայ աստրախանցի բժիշկ, բժշկական գիտությունների դոկտոր, պրոֆեսոր, Աստրախանի պետական բժշկական համալսարանի ռեկտոր, Աստրախանի պատվավոր քաղաքացի։

## Կենսագրություն
Իվան Ալամդարովը եղել է Հարություն Ալամդարյանի տոհմից։ Ծնվել է 1924 թվականին Աստրախան քաղաքում, մանկավարժների ընտանիքում։
1941 թվականին ավարտել է Աստրախանի թիվ 10 դպրոցը։ 1945 թվականին գերազանցությամբ ավարտել է Աստրախանի պետական բժշկական ինստիտուտը։ 1945-1949 թվականներին նույն ինստիտուտի նյարդային հիվանդությունների ամբիոնում անցել է կլինիկական օրդինատուրա։ 1950-1952 թվականներին աշխատել է Ներքի գործերի նախարարության  Աստրախանի մարզային վարչությանբուժմասում, որպես բժիշկ-նյարդաբույժ։ 1952-1961 թվականներին որպես ասիստենտ աշխատել է Աստրախանի Պետական բժշկական ինստիտուտի նյարդային հիվանդությունների ամբիոնի ասիստենտ։

1953 թվականին եղել է ինստիտուտի գիտական քարտուղարը, 1954-1955 թվականներին՝ ինստիտուտի բուժական-կանխարգելողական ֆակուլտետի դեկանի տեղակալը, ապա՝ դեկանը։

1957-1966 թվականներին նշանակվել և աշխատել է Ա. Լունաչարսկու անվան Աստրախանի պետական բժշկական ինստիտուտի ռեկտոր։ 1961 թվականին պաշտպանել է թեկնածուական ատենախոսություն՝ «Բորով հիվանդների տեսանելի անփոփոխ մաշկի անոթա-նյարդային ապարատը» թեմայով և արժանացել բժշկական գիտությունների թեկնածուի գիտական աստիճանի։

1966-1970 թվականներին շարունակել է աշխատել որպես ամբիոնի դոցենտ։ 1968-1969 թվականներին պաշտպանել է դոկտորական ատենախոսություն և արժանացել բժշկական գիտությունների դոկտորի գիտական աստիճանի։ 1972 թվականին ստացել է պրոֆեսորի կոչում։

Գիտական աշխատանքները վերաբերում են նեյրոլեպրոլոգիայի՝ բոր հիվանդության ժամանակ դիտվող նյարդային և հոգեկան խանգարումների, ինչպես նաև նյարդային համակարգի անոթային հիվանդությունների ուսումնասիրությանը։

Մոտ 120 գիտական աշխատությունների հեղինակ է։ Իվան Ալամդարովի ղեկավարությամբ պաշտպանվել են 2 դոկտորական, 11 թեկնածուական ատենախոսություն։

Եղել է Աստրախանի մարզային առողջապահության բաժնի արտահաստիքային գլխավոր նյարդաբույժը, 1955-1957 թվականներին՝ ինստիտուտի կուսակցական բյուրոյի քարտուղարը և 25 տարի՝ կուսակցական կոմիտեի անդամ։ Մի քանի անգամ ընտրվել է ԽՄԿԿ Աստրախանի մարզկոմի, քաղկոմի, քաղաքի Կիրովի շրջկոմի անդամ։ Ընտրվել է Աշխատավորների պատգամավորների Աստրախանի քաղաքային խորհրդի պատգամավոր։

## Ծանոթագրություններ

## Արտաքին հղումներ
*Астраханский государственный медицинский университет

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Մարի Կիվինիեմի

**Մարի Յոհաննա Կիվինիեմի** (, ), ֆինլանդացի քաղաքական գործիչ, Ֆինլանդիայի վարչապետ (2010-2011), «Ֆինլանդիայի կենտրոն» կուսակցության նախագահ (2010-2012)։

## Կենսագրություն
Սովորել է Յալասյարվիի միջնակարգ դպրոցում։ Լիցեյում սովորելու ժամանակ մեկնել է փոխանակման ծրագրով մեկ տարի է Գերմանիա։ 1988 թվականին ընդունվել է Հելսինկիի համալսարան, սովորել ազգային տնտեսագիտություն։ Այդ ժամանակվանից նա տեղափոխվել է Հելսինկի։

1995 թվականին առաջին անգամ ընտրվել է Էդուսկունտան (Ֆինլանդիայի խորհրդարան)։ Վերջին տասը տարիների ընթացքում նա ապրում է Հելսինկիում՝ Թեելե շրջանում։

Ստացել է քաղաքագիտական կրթություն, պետականաշինության հարցերով մասնագետ։ 2005-2006 թվականներին զբաղեցրել է Արտաքին առևտրի և զարգացման նախարարի պաշտոնը։ 2007 թվականի ապրիլի 19-ից՝ Շրջանների հարցերով նախարար։

2010 թվականի հունիսի 12-ին ընտրվել է «Ֆինլանդիայի կենտրոն» կուսակցության նախագահ։

2010 թվականի հունիսի 22-ին զբաղեցրել է վարչապետի պաշտոնը՝ այդ պաշտոնում փոխարինելով Մաթի Վանհանենին։ Մարի Կիվինիեմին դարձավ Ֆինլանդիայի 62-րդ վարչապետը և երկրորդ կինը, ով զբաղեցրեց այդ պաշտոնը (Աննելի Յաատեենմյակիից հետո, ով վարչապետ էր 2003 թվականին)։ Նրա գլխավորած կառավարությունը դարձել է նախարարների թվով 71-րդ կաբինետը երկրի պատմության մեջ։

## Ընտանիք
Մարի Կիվինիեմին ամուսնացած է։ Ամուսինը՝ Ջուհա Լոուիվուորի ()։ Նրանք ունեն երկու ընդհանուր երեխա՝ Հաննան (ծնված 1997 թվականին) և Անտին (ծնված 2000 թվականին), ինչպես նաև նախորդ ամուսնությունից Յուհայի երկու որդիները՝ Վերներին և Վալտերը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Հելսինկիի համալսարանի շրջանավարտներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինլանդիայի վարչապետներ